Proizvodi i usluge 2014. godine

(a) Mrežni kodeksi: dva mišljenja o mrežnim kodeksima (električna energija: mrežni kodeks o spajanjima na istosmjernu struju visokog napona i modulima energetskog parka priključenima na istosmjernu struju te mrežni kodeks o uravnoteženju električne energije). Tri preporuke o mrežnim kodeksima (električna energija: mrežni kodeks o dodjeli terminskog kapaciteta i mrežni kodeks o spajanju na istosmjernu struju visokog napona i modulima energetskog parka priključenima na istosmjernu struju; te plin: mrežni kodeks o pravilima interoperabilnosti i razmjeni podataka). (b) Devetnaest mišljenja povezanih s europskom mrežom operatora prijenosnih sustava (ENTSO): Smjernice ENTSO-E za analizu troškova i koristi projekata za razvoj električne mreže; mišljenje o pregledu zimske opskrbe ENTSOG-a za 2013./2014.; mišljenje o prijedlogu za rad središnje informacijske platforme ENTSO-E za transparentnost; mišljenje o metodologiji analize troškova i koristi ENTSOG-a; mišljenje o izvješću o perspektivama mreže ENTSO-E za zimu 2013./2014. te o preglednom izvješću za ljeto 2013.; mišljenje o statutu i poslovniku na temelju predloženih izmjena članaka udruženja ENTSOG; mišljenje o desetogodišnjim nacionalnim planovima razvoja mreže električne energije u skladu s člankom 8. stavkom 11. Uredbe (EZ) br. 714/2009 – (TYNDP); mišljenje o odgovarajućem rasponu naknada za prijenos koje plaćaju proizvođači električne energije; mišljenje o godišnjem izvješću ENTSOG-a za 2013.; mišljenje o provedbenom planu ENTSO-E 2015.–2017. u pogledu plana istraživanja i razvoja mreže za razdoblje 2013.–2022.; mišljenje o godišnjem izvješću ENTSO-E za 2013.; mišljenje o pregledu ljetne opskrbe ENTSOG-a za 2014.; mišljenje o izvješću o perspektivama mreže ENTSO-E za 2014. te o preglednom izvješću za zimu 2013./2014.; mišljenje o provedbi ulaganja u mreže za prijenos električne energije; mišljenje o ljestvici klasifikacije nezgoda ENTSO-E – Metodologija za 2014.; mišljenje o godišnjem programu rada ETNSOG-a za 2015.; mišljenje o pregledu zimske opskrbe ENTSOG-a za 2014./2015.; mišljenje o nacrtu programa rada ENTSO-E za 2014. kroz prosinac 2015.; mišljenje o nacrtu SOAF-a (izgledi scenarija i predviđanje primjerenosti) ENTSO-E za razdoblje 2014.–2030. (c) Odluka o zahtjevu za ulaganje, uključujući prekograničnu raspodjelu troškova za projekt od zajedničkog interesa br. 8.5: plinsko povezivanje Poljske i Litve. (d) Dokumenti povezani s uredbom REMIT: mehanizmi za razmjenu informacija, priručnik za praćenje tržišta, zahtjevi za registraciju mehanizama izvješćivanja, korisnički priručnik za izvješćivanje o transakcijama, priručnik o postupcima, standardima i elektroničkim formatima za dostavljanje podataka, popis organiziranih tržišta. (e) Zajedničko izvješće Agencije i Vijeća europskih energetskih regulatora o praćenju tržišta (članak 11. Uredbe (EZ) br. 713/2009) objavljeno 22. listopada i javno predstavljeno u Bruxellesu. (f) (Godišnje) izvješće o stanju regionalnih inicijativa za 2013. objavljeno u siječnju. Na internetskim su stranicama objavljena dva izvješća o napretku regionalne inicijative za plin te dva o napretku regionalne inicijative za električnu energiju. (g) 3. godišnja konferencija Agencije „REMITage: The age of REMIT?” u Ljubljani 10. lipnja 2014., s oko 200 sudionika te istovremena objava 2. godišnjeg izvješća Agencije o uredbi REMIT.